**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**ДО**

**МИНИСТЪРА НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**Г-ЖА ЛИЛЯНА ПАВЛОВА**

**В Ъ П Р О С**

от Настимир Ананиев

народен представител от ПГ „Реформаторски блок“

На основание чл. 90, ал. 1 от Конституцията на Република България и чл. 91, ал.1 от Правилника за организацията и дейността на Народното събрание, внасям въпрос

ОТНОСНО: ***Строителството на тунел „Железница“ – част от Автомагистрала „Струма“ , цената и гаранциите за безопасност***.

**Уважаема госпожо Министър**,

в медиите се появи информация, че проектирането и строителството на тунел „Железница“ – част от АМ „Струма“ ще е на стойност 250 000 000 лв. Според данни в медиите, най-дългият и труден за строителство функциониращ тунел в света е Лердалския в Норвегия. Той е с дължина 24 510 метра, разполага с 15 точки за обръщане на движението, 2 100 – метров вентилационен тунел, 48 аварийни отбивки. Тунелът, свързващ градовете Лердал и Еурлани е обурудван още със система за пречистване на въздуха, чиято функция е да премахва праха и азотния диоксид от въздуха в тунела, освен с традиционната бяла светлина, с цел разнообразяване на монотонното шофиране, тунелът е снабден с три планински зали с разнообразно осветление, имитиращо небе и слънчева светлина. Системата за сигурност, с която е снабден тунелът е без прецедент до този момент. Стойността на норвежкия тунел според официални данни е около 120 000 000 евро.

В тази връзка, госпожо министър, искам да Ви попитам:

1. Това ли е цената на проекта?
2. Ако да – кое налага тази висока цена за проектирането и изграждането на тунел „Железница“?
3. Съществува ли алтернативен вариант, при който вместо един скъп тунел, да се построят няколко по-малки или други начини, които да понижат цената на проекта?

София, 11.12.2015г**. Настимир Ананиев**:

Народен представител от ПГ на РБ